2011 తమిళనాడు శాసనసభ ఎన్నికలు

ఎఐఎడిఎంకె కూటమి 203 నియోజకవర్గాల్లో విజయం సాధించింది; ఏఐఏడీఎంకే పార్టీ ఒక్కటే 150 సీట్లు గెలుచుకుని, భారీ మెజారిటీని సాధించింది. దాని సంకీర్ణ భాగస్వాముల మద్దతు అవసరం లేకుండానే ప్రభుత్వాన్ని ఏర్పాటు చేయడానికి అర్హత సాధించింది. డిఎమ్‌డికె 29 సీట్లు గెలుచుకుని, డీఎంకే గెలుచుకున్న 23 సీట్ల కంటే ఎక్కువ సాధించింది. అది అధికారిక ప్రతిపక్ష పార్టీగా పనిచేయాలని నిర్ణయించుకుంది. ఈ ఎన్నికలు డిఎంకె ప్రభుత్వంపై రెఫరెండం అని రాజకీయ విశ్లేషకులు నిర్ధారించారు. అధికార వ్యతిరేక సెంటిమెంట్ ఎఐఎడిఎంకె సంకీర్ణానికి సహాయపడింది. జె. జయలలితను 33 మంది మంత్రులతో పాటు తమిళనాడు ముఖ్యమంత్రిగా నాల్గవసారి 2011 మే 16 న గవర్నర్ సుర్జిత్ సింగ్ బర్నాలా ప్రమాణ స్వీకారం చేయించాడు.

## పార్టీలు, సంకీర్ణాలు

### ఆల్ ఇండియా అన్నా ద్రవిడ మున్నేట్ర కజగం కూటమి

* తమిళనాడు కొంగు ఇలైంగార్ పెరవై

### ద్రవిడ మున్నేట్ర కజగం కూటమి

## మానిఫెస్టోలు

### ఏఐఏడీఎంకే
ఎఐఎడిఎంకె ప్రధాన కార్యదర్శి జె. జయలలిత ఎన్నికల మేనిఫెస్టోను విడుదల చేస్తూ, ఇందులో కింది వాటిని పేర్కొన్నారు:

* 20&nbsp;రేషన్‌కార్డుదారులకు కిలో ఉచిత బియ్యం.
* XI తరగతుల విద్యార్థులకు ల్యాప్‌టాప్‌లు.
* ఉచిత ఫ్యాన్లు, మిక్సీలు, గ్రైండర్లు.
* బిపిఎల్ కుటుంబాలకు ఉచిత మినరల్ వాటర్.
* చెన్నైకి మోనోరైలు .
* కోయంబత్తూరు వెస్ట్‌లో కొత్త విద్యుత్ ఉత్పత్తి ప్రాజెక్టులు, IT పరిశ్రమలు. మధురై సౌత్‌లో చిన్న తరహా పరిశ్రమల అభివృద్ధికి హామీ

### డిఎంకె
డిఎంకె అధ్యక్షుడు ఎం. కరుణానిధి తమ ఎన్నికల మేనిఫెస్టోలో కింది ప్రకటనలు చేసాడు:

* కళాశాల విద్యార్థులందరికీ ఉచిత ల్యాప్‌టాప్‌లు, మహిళలకు ఉచిత మిక్సర్ లేదా గ్రైండర్.
* కోయంబత్తూర్, మదురైకి గ్రామీణ పథకాలు, మెట్రో రైలు .

## అభిప్రాయ సేకరణ

### ముందస్తు ఎన్నికల సర్వేలు
ఈ ఎన్నికల్లో ఏఐఏడీఎంకే+ సునాయాసంగా గెలుపొందనున్నట్లు చాలా పక్షపాతరహిత పోల్‌లలో తేలింది. అవినీతి ఆరోపణలు, ఇటీవలి ఆహార ధరల పెరుగుదల కారణంగా అధికారంలో ఉన్న ప్రభుత్వంపై తీవ్రమైన ఆగ్రహాన్ని ఇవి సూచించాయి. తమిళనాడులో ఇటీవలి ఎన్నికలలో సగటున 10% ఓట్‌షేర్‌ను కలిగి ఉన్న డీఎండీకే, దాని నాయకుడు విజయకాంత్‌ను చేర్చుకోవడం ద్వారా అన్నాడీఎంకే సహాయపడింది.

### పోస్ట్ పోల్ సర్వేలు

## పోలింగ్
మార్చి 19న ఎన్నికల నోటిఫికేషన్‌ విడుదలైంది. నామినేషన్ల దాఖలుకు చివరి తేదీ మార్చి 26, నామినేషన్ల ఉపసంహరణకు మార్చి 30. రాష్ట్ర ఎన్నికల సంఘం మార్చి 28న నామినేషన్లను పరిశీలించింది. 2011 ఏప్రిల్ 13 న ఒకే దశలో ఎన్నికలు జరిగాయి. 77.8% మంది ఓటర్లు ఎన్నికల్లో ఓటు వేశారు, తమిళనాడులో నిర్వహించిన అన్ని ఎన్నికలలో చరిత్రలో ఎన్నడూ లేని విధంగా అత్యధికంగా పోలైంది. గత రికార్డు 1967 ఎన్నికల్లో 76.57%ను ఇది అధిగమించింది. కరూర్ జిల్లాలో అత్యధికంగా 86.4%, అరియలూరు జిల్లాలో 84.1% పోలింగ్ నమోదైంది. చెన్నై జిల్లా, కన్యాకుమారి జిల్లాల్లో అత్యల్పంగా 68.2%, 69% ఓట్లు వచ్చాయి.

## ఫలితాలు
ప్రధాన వ్యాసం: 2011 తమిళనాడు శాసనసభ ఎన్నికల ఫలితాలు

### నియోజకవర్గాల వారీగా

## ప్రభుత్వ ఏర్పాటు
2011 మే 16 న జె. జయలలిత, తమిళనాడు ముఖ్యమంత్రిగా నాలుగోసారి ప్రమాణ స్వీకారం చేసింది. అన్నాడీఎంకే లెజిస్లేచర్ పార్టీ ప్రధాన కార్యదర్శిగా ఆమె తన ఏకగ్రీవ ఎన్నికను 2011 మే 15 న తమిళనాడు గవర్నర్ సుర్జిత్ సింగ్ బర్నాలాకు సమర్పించింది. 2011 మే 16న మద్రాసు యూనివర్శిటీ సెంటెనరీ ఆడిటోరియంలో గవర్నర్ ఆమె చేత 33 మంది మంత్రులతో పాటు ప్రమాణ స్వీకారం చేయించాడు. ఆమె మొదటిసారి ముఖ్యమంత్రి అయినప్పుడు 1991లో ప్రమాణ స్వీకారం చేసిన వేదికపైనే, ఆమెతోపాటు ఇతర మంత్రులంతా తమిళంలో ప్రమాణం చేశారు. ఈ కార్యక్రమంలో గుజరాత్ ముఖ్యమంత్రి నరేంద్ర మోడీ, ఆంధ్రప్రదేశ్ మాజీ ముఖ్యమంత్రి నారా చంద్రబాబు నాయుడు, భారత కమ్యూనిస్ట్ పార్టీ ప్రధాన కార్యదర్శి ఎబి బర్ధన్ తదితరులు పాల్గొన్నారు.

## మూలాలు

వర్గం:తమిళనాడు శాసనసభ ఎన్నికలు
వర్గం:2011 భారత రాష్ట్రాల శాసనసభల ఎన్నికలు